Ńdɔ̄ éngəlɛs yǎ ā kɔ́bɔ́gɔ ai ma a ngásúbu, nyé ai ma nâ: "Tám bɛ́dē mís, ó yen é dzóm yázū dzílí." 6Ma nâ: "É nə̄ dzé ?" Nyé nâ: "Evəgá dzīlí yásúbu." Ńdɔ̄ áfə a ngádzó, nyé nâ: "É nə ǹsə́m wábán á ńgúmā ǹnam ósə.” 7Ńdɔ fɔ́ɔ́ ésōá ekie é ngáhám; mə ńtála miníngá a tɔá évəgá étēde. 8Nyé nâ: "Abé dīlí." Ńdɔ a ngásógolo nyé évəgá étēde, ńdɔ a ngáwoa ebaŋ ékie álɔ̄ŋ. 9Ḿból mə̄ ngábɛ́dē mís á yób, ńdɔ mə ngáyén éyə̌ŋ ńdɔ fɔ́ɔ́ bīníngá bə́bɛ̄ bə́ ngákwí. Evúndu é fə̄bə́lə́ bɔ̄ á məfǎb étē, bə́ ngábə́ bəgə́ məfǎb anə́ émá mə́ álɔ̌d, ńdɔ̄ bə́ ngábɛ́d ai evəgá á zāŋ sí ai yób. 10Ńdɔ mə ngázu dzó ai éngəlɛs yǎ ā kɔ́bɔgɔ ai ma nâ: "Éyə̄ ébá bákə ai evəgá vé ? " 11Nyé ai ma nâ: "Bâkə dzɔ́ lóŋ tə́mpɛl á sí Shinéar, bə́ kǒm fə dzɔ́ etə́legǎ yā bâyi dzɔ́ tə́lē étē.